**(Pkt 5b)**

**Ordensregler for Grundejerforeningen Trevang**

**Generelt:**

Vi er fælles om at bo i Trevang, vi bor tæt på hinanden og er fælles som at værne om vores område. Det skaber tryghed og tilfredshed hvis alle erkender nødvendigheden af at tage hensyn til hinanden.

Derfor er det naturligt at vi opstiller visse regler for at skabe et godt fællesskab i vores område. Disse regler er opsat for at beskytte dig, dine naboer og området.

Ordensreglerne supplerer og fremhæver enkelte punkter der er gældende i lovgivningen f.eks. lov om fælles privatveje, færdselsloven, hegnsloven, løse hunde og regler der er fastsat i Lokalplan 33.1 samt *Furesø Kommunes - Regulativ for standsning og parkering af med særlige køretøjer.*

**Det gode naboskab**

Snak med din nabo inden du holder fest med musik og støj for åbne vinduer, eller foretager større støjende anlægsarbejde.

Aftal naboovervågning, det medvirker til godt naboskab, forebygger kriminalitet og skaber tryghed

**Veje og rabatter**

De grønne rabatter er en del af vejudlægget og må derfor ikke bruges til permanent parkering, placering af affaldscontainer, trailer, både og campingvogn.

Parkering skal foregå på egen grund og ikke i de grønne rabatter.

Hver grundejer er ansvarlig for, at den tilstødende vejrabat er ryddet og farbar. Der må ikke placeres fysiske forhindringer i form af natur sten, træer, buske eller anden afspærring. Det er på grundejerens eget ansvar, hvis der sker skader på 3. part. Furesø kommune har godkendt placering af enkelte træer, buske og sten for at virke hastighedsdæmpende.

Rabatten skal være udlagt med græs, som grundejeren slår og vedligeholder. Rabatten skal ligeledes virke som afvanding af vores veje, det henstilles derfor til, at overkørslen indtil den enkelte matrikel ikke befæstes med fliser eller anden fast belægning, således, at regnvandet ikke kan bortledes.

Det henstilles til, at der ikke smides nogen form for affald, herunder fjernet ukrudt, grene, plastik og lignende i rabatter og hegn

Alle hegn skal være levende hegn, ved fast hegn skal disse dækkes af levende hegn.

Ingen brug af pesticider – af hensyn til grundvandet.

Beplantning og den grønne rabat langs højreside af Vanddamsvej vedligeholdes af Grundejerforeningen eksterne leverandør. Ligeledes fejes fællesvejene efterbehov.

Alle opfordres til at holde øje med vejens tilstand og give bestyrelsen besked, hvis der er huller, der akut skal repareres.

**Trafiksikkerhed**

Af hensyn til børn og cyklende henstilles til at kørsel i området sker med størst mulig forsigtighed og holdes under 40 km/t

Hunde skal være i snor.

**Støj mv**

Det henstilles, at anvendelse af støjende maskiner (motordrevne
græsslåmaskiner, div. hobbymaskiner, vinkelslibere, hækklippere, havefræsere og lign.) udendørs henlægges til tidsrummene:

Hverdage: 10.00 – 18:00

Weekend og helligdage: 10:00 -12:00 og 13:00 - 18

 Henstillingerne har til formål at sikre lidt fred og ro i de ovenfor anførte tidsrum.

Afbrænding af haveaffald er forbudt.

**Snerydning og glatføre-bekæmpelse**

Snerydning og grusning/saltning af vores veje udføres af en af grundejerforeningens eksterne leverandør. Dette fratager dog ikke den enkelte grundejers ansvar jævnfr. Lov om private fællesveje.

Således vedtaget på generalforsamlingen den 17. august 2020